text: Digerne klarede stormen
  07 december 2013 kl. 14.25
  En inspektion af Vesterhavs-digerne i dag viste, at de ikke har taget skade.
  Det mest udsatte dige er sommerdiget mellem Rejsby og Ballum.
  Havet løb over her fredag aften og nat, men diget tog ikke skade, viste inspektionen i dag.
  Diget mellem Rejsby og Ballum er kun tre meter højt, og vandstanden nåede fredag morgen op på 4,02 meter.
  Det er den højeste vandstand siden orkanen i 1999.
  200 hektar bag digerne blev oversvømmet og vandet truede en overgang landsbyen Buntje-Ballum.
  Heller ikke på Rømø er der sket skader på digerne.
  